open-index/open-wikipedia-markdown huggingface dataset:
מוריס אוקספורד 6

**מוריס אוקספורד 6** (באנגלית: **Morris Oxford Six**) היא מכונית סלון מתוצרת יצרנית הרכב **Morris Motors**  אשר יוצרה בין השנים 1921–1926, ו-1929–1935.

דגם "מוריס אוקספורד 6" היה הדגם הראשון שהיצרן "Morris Motors"  הרכיב בדגם מנוע 6 צילינדרים.

## דגמים

### "Oxford F-Type Six"
* יוצר בין השנים 1921-1926, יוצרו 50 יחידות
* דגם 2 מושבים "tourer"
* דגם 4 מושבים "tourer"
* דגם סלון
* דגם קבריולה

### "Oxford Six"
* יוצר בין השנים 1929-1934
* דגם 4 מושבים "tourer"
* דגם 5 מושבים "tourer"
* דגם סלון
* סלון קופה

### "Oxford Sixteen" ו-"Oxford Twenty"
* יוצרו בין השנים בין השנים 1934-1935, סך הכל יוצרו 6,308 יחידות
* דגם 4 דלתות - קופה
* דגם 4 דלתות - סלון

## תמונות

קובץ:1921 Morris Oxford Six F-type 2.3.jpg | "מוריס אוקספורד 6" דגם " F-type", שנת 1921
קובץ:1921 Morris F-Type Silent Six Heritage Motor Centre, Gaydon.jpg | "מוריס אוקספורד 6" דגם " F-type", שנת 1921
קובץ:Morris Oxford Six saloon 1930.jpg | "מוריס אוקספורד 6", שנת 1930
קובץ:Morris Oxford 2-litre six saloon 1930 8038742323.jpg | "מוריס אוקספורד 6", דגם "saloon", שנת 1930
קובץ:Morris Oxford Six Saloon (1930) (15726037671).jpg | "מוריס אוקספורד 6", דגם "Saloon", שנת 1930
קובץ:MHV Morris Oxford saloon 1931.jpg | "מוריס אוקספורד 6", דגם "Saloon", שנת 1931
קובץ:Morris Oxford 1934.jpg | "מוריס אוקספורד 6", שנת 1934
קובץ:1935 Morris Oxford Sixteen 4343081473.jpg | "מוריס אוקספורד 6", דגם "Oxford Sixteen", שנת 1935
קובץ:Morris Oxford Twenty 1935 (9252078082).jpg | "מוריס אוקספורד 6", דגם "Oxford Twenty", שנת 1935

## ראו גם
* מוריס אוקספורד פלאטנוס

## קישורים חיצוניים

* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1921
אוקספורד 6
קטגוריה:מכוניות בריטיות
קטגוריה:מוריס אוקספורד
קולין סקסטון

**קולין סקסטון** (באנגלית: **Collin Sexton**; נולד ב-4 בינואר 1999) הוא כדורסלן אמריקאי המשחק בשיקגו בולס מליגת ה-NBA. גובהו 1.85 מטרים והוא משחק בעמדת הרכז.

## קריירת מכללות
סקסטון נולד בעיר מריאטה שבג'ורג'יה, ולמד בתיכון במבלטון הסמוכה. בין השנים 2017–2018 למד באוניברסיטת אלבמה, ושיחק בקבוצת הכדורסל שלה תחת המאמן אייברי ג'ונסון. ב-25 בנובמבר 2017 קלע סקסטון 40 נקודות בהפסד קבוצתו לאוניברסיטת מינסוטה. במשחק הפתיחה של טורניר ה-NCAA הוביל סקסטון את קבוצתו לניצחון על אוניברסיטת וירג'יניה טק עם 25 נקודות, אך במשחק השני הודחה אלבמה על ידי האלופה שבדרך, אוניברסיטת וילנובה. בסיום העונה זכה סקסטון בתואר "פרשמן העונה" של המחוז הדרום-מזרחי (SEC), וכן נבחר לחמישייה השנייה של העונה במחוז לאחר שהעמיד ממוצעים של 19.2 נקודות, 3.8 ריבאונדים ו-3.6 אסיסטים למשחק.

לאחר הדחת קבוצתו הודיע סקסטון על כוונתו לוותר על שלוש שנות לימודיו הנותרות באוניברסיטה, והכריז על מועמדותו לבחירה בדראפט ה-NBA.

## קריירת ה-NBA
סקסטון נבחר בבחירה השמינית של דראפט ה-NBA 2018 על ידי קליבלנד קאבלירס. בליגת הקיץ 2018 קלע סקסטון 19.6 נקודות בממוצע למשחק, ונבחר לחמישיית הטורניר. לאורך עונת הרוקי שלו קלע סקסטון 16.7 נקודות בממוצע למשחק, ובסיומה נבחר לחמישיית הרוקיז השנייה של העונה. בעונת  הוביל את קלעי קבוצתו, עם ממוצע של 20.8 נקודות למשחק, אולם הקאבלירס סיימו עם המאזן הנמוך ביותר באזור המזרחי; 19–46.

## נבחרת ארצות הברית
בשנת 2016 זכה סקסטון במדליית זהב באליפות העולם בכדורסל עד גיל 17, כשחקן נבחרת ארצות הברית, וזכה בפרס ה-MVP של הטורניר לאחר שרשם ממוצעים של 17.0 נקודות ו-4.2 אסיסטים למשחק.

## סטטיסטיקות הקריירה
### בעונה הסדירה של ה-NBA

## קישורים חיצוניים

קטגוריה:אמריקאים ילידי ג'ורג'יה
קטגוריה:מארייטה (ג'ורג'יה): אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת אלבמה
קטגוריה:בחירות דראפט של קליבלנד קאבלירס
קטגוריה:כדורסלני קליבלנד קאבלירס
קטגוריה:כדורסלני יוטה ג'אז
קטגוריה:כדורסלני שארלוט הורנטס
קטגוריה:כדורסלני שיקגו בולס
קטגוריה:ג'ורג'יה: כדורסלנים
קטגוריה:אמריקאים שנולדו ב-1999
רואנדה במשחקים האולימפיים לנוער

**[[רואנדה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער רואנדי לא זכה במדליה אולימפית לנוער. ההשתתפות של ספורטאי הנוער הרואנדים היא בעיקר סמלית.

## השתתפות במשחקים
### משחקי הקיץ
המשלחת הראשונה של רואנדה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשלושה ענפי ספורט. המשלחת הגיעה להישגים בענף האתלטיקה עם העפלה לגמר ריצת 300 מטר נערים. בנוסף המשלחת השתתפה בענפים אגרוף ושחייה בה סיימה במקומות האחרונים. המשלחת לאולימפיאדת הנוער נאנג'ינג מנתה 11 ספורטאים שהתחרו בארבעה ענפים. המשלחת הגיעה להישגים בענף האתלטיקה בה העפילה לגמר ריצת 1500 מטר נערים וריצת 1500 מטר נערות. המשלחת לא הגיעה להישגים בענפים אופניים, כדורעף חופים ושחייה בה סיימה במקומות האחרונים.

## ראו גם
* רואנדה במשחקים האולימפיים
* רואנדה במשחקים הפאראלימפיים

קטגוריה:רואנדה: ספורט
קטגוריה:מדינות במשחקים האולימפיים לנוער
טריגווה בראטלי

**טריגווה בראטלי** (בנורווגית: **Trygve Martin Bratteli**; 11 בינואר 1910 - 20 בנובמבר 1984) עורך עיתון ופוליטיקאי במפלגת העבודה הנורווגית, שעמד בראש המפלגה בשנים 1965–1975, וכיהן כראש ממשלת נורווגיה במרבית התקופה שבין 1971 ל-1976. בשנת 1978 הוא עמד בראש המועצה הנורדית.

## ביוגרפיה
בראטלי נולד באי במחוז וסטפולד דרומית לאוסלו. בצעירותו הוא עבד בדייג, כריית פחם ועבודות בנייה. בין השאר הוא יצא עם ספינה של צייד לווייתנים לאזור איי ג'ורג'יה הדרומית ואיי סנדוויץ' הדרומיים. בשנת 1933 פגש את אוסקר טרופ שביקש ממנו לערוך עיתון מקורב למפלגת העבודה הנורווגית. במקביל הוא היה פעיל במפלגת העבודה. במהלך מלחמת העולם השנייה הוא הצטרף למאבק נגד הכיבוש הנאצי. הוא נעצר בשנת 1942 בין עצורי לילה וערפל, ונכלא במחנות ריכוז שונים, בהם מחנה הריכוז נאצוויילר-שטרוטהוף, בו היה בשנים 1943–1945. הוא השתחרר ב-5 באפריל 1945 במבצע האוטובוסים הלבנים.

בשנים 1951–1955 ושוב בשנים 1956–1960 הוא כיהן כשר האוצר של נורווגיה. בשנות ה-60 כיהן כשר התחבורה וסגן יושב ראש מפלגת העבודה. לאחר ההפסד של מפלגת העבודה בבחירות בשנת 1965, בהן ירדה המפלגה מ-74 ל-68 מושבים, מונה בראטלי לראש המפלגה. בבחירות בשנת 1969 עלתה המפלגה חזרה ל-74 מנדטים, אולם חזית השמאל איבדה את שני המושבים שלה וממשלת הימין המשיכה לשלוט.

במרץ 1971 הקים ממשלת מיעוט שנשענה על 74 חברי מפלגתו. כראש ממשלה הטיל בראטלי את מלוא כובד משקלו בעד הצטרפות נורווגיה לאיחוד האירופי ולקראת משאל עם בנושא בספטמבר 1972 הודיע שיתפטר אם עמדתו לא תתקבל. במשאל העם נחל בראטלי תבוסה והוא התפטר. לאחר הבחירות, בספטמבר 1973, שב בראטלי לראשות הממשלה הודות לקואליציה של מפלגתו עם מפלגות השמאל האחרות. בראטלי ביקר את התנהגות התביעה הנורווגית בפרשת לילהאמר וטען שהיא סיבכה ללא צורך את המוסד. הוא גם הצהיר שהפרשה לא תפגע ביחסי ישראל–נורווגיה.

בספטמבר 1975, לאחר המשך ירידתה של מפלגת העבודה שהתבטאה בבחירות המקומיות בנורווגיה, הודיע בראטלי על כוונתו להתפטר בינואר 1976, כדי להעביר את ההנהגה לדור הצעיר של המפלגה. בינואר 1976 העביר את ראשות הממשלה לידי אודוור נורדלי.

## הערכה
בראטלי נחשב לידיד של ישראל ובמיוחד לידיד אישי של גולדה מאיר. בשנת 1978 הוא הגיע לישראל כדי להשתתף בהלווייתה.

## קישורים חיצוניים

* 
* 

## הערות שוליים

קטגוריה:נורווגים במלחמת העולם השנייה
קטגוריה:מתנגדים לנאצים
קטגוריה:ראשי ממשלת נורווגיה
קטגוריה:נורווגים שנולדו ב-1910
קטגוריה:נורווגים שנפטרו ב-1984
הרפובליקה הדמוקרטית של קונגו במשחקים האולימפיים לנוער

**[[הרפובליקה הדמוקרטית של קונגו]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מהרפובליקה הדמוקרטית של קונגו לא זכה במדליה אולימפית לנוער. ההשתתפות של ספורטאי הנוער מהרפובליקה הדמוקרטית של קונגו היא בעיקר סמלית.

## השתתפות במשחקים
### משחקי הקיץ
המשלחת הראשונה של הרפובליקה הדמוקרטית של קונגו למשחקים האולימפיים לנוער הייתה לאולימפיאדת הנוער סינגפור וכללה 16 ספורטאים שהתחרו בחמישה ענפי ספורט והייתה המשלחת הגדולה ביותר שהרפובליקה הדמוקרטית של קונגו שלחה עד כה. המשלחת התחרתה בענפים אתלטיקה, ג'ודו, טאקוונדו, כדורעף, וסיף אולם לא הגיעה להישגים משמעותיים וסיימה במקומות האחרונים. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשלושה ענפים. המשלחת שיפרה את הישגיה בענף האתלטיקה. אולם המשלחת לא הגיעה להישגים בענפים טאקוונדו ושחייה וסיימה במקומות האחרונים.

## ראו גם
* הרפובליקה הדמוקרטית של קונגו במשחקים האולימפיים
* הרפובליקה הדמוקרטית של קונגו במשחקים הפאראלימפיים

קטגוריה:הרפובליקה הדמוקרטית של קונגו: ספורט
קטגוריה:מדינות במשחקים האולימפיים לנוער
כדוריד באולימפיאדת סידני (2000)

**[[אולימפיאדת סידני (2000)|אולימפיאדת 2000]]** נערכה בסידני, אוסטרליה. תחרויות הכדוריד נערכו בין ה-16 בספטמבר ל-1 באוקטובר. זו הייתה תחרות כדוריד השמינית במשחקים האולימפיים. בתחרות השתתפו 323 ספורטאים (177 גברים ו-146 נשים) מנבחרות גברים ונשים.  כל המשחקים נערכו ב-The Dome and Exhibition Complex.

נבחרת רוסיה () זכתה במדליית זהב בתחרות הגברים ונבחרת דנמרק () זכתה בתחרות הנשים.

## מתכונת התחרות
בתחרות הגברים 7 נבחרות העפילו בהתאם לתוצאות אליפות העולם בכדוריד 1999. אוסטרליה העפילה כנבחרת המארחת ובנוסף לכך העפילו נציגי היבשות (תוניסיה, קוריאה הדרומית קובה וסלובניה בהתאם).

12 נבחרות חולקו ל-2 בתים בהם נערכו משחקים בשיטת ליגה. 4 נבחרות מכל בית העפילו למשחקי הגמר בשיטת פלייאוף.

בתחרות הנשים 5 נבחרות העפילו בהתאם לתוצאות אליפות העולם בכדוריד נשים 1999. גם הנבחרת המארחת העפילה ישירות. דרך מוקדמות העפילו נציגי היבשות (קוריאה הדרומית, אנגולה, ברזיל ודנמרק בהתאם).

הקבוצות חולקו ל-2 בתים. 4 נבחרות מכל בית העפילו למשחקי הגמר בשיטת פלייאוף.

## תחרות הגברים
### שלב הבתים
#### בית א'

#### בית ב'

### פלייאוף אליפות

### הדירוג הסופי

## תחרות הנשים
### שלב הבתים
#### בית א'

#### בית ב'

### פלייאוף אליפות

### הדירוג הסופי

## קישורים חיצוניים

* כדוריד באולימפיאדת סידני - גברים, באתר Sports-Reference 
* כדוריד באולימפיאדת סידני - נשים, באתר Sports-Reference 

2000
קטגוריה:ענפי ספורט באולימפיאדת סידני (2000)
קניה במשחקים האולימפיים לנוער

**[[קניה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האריתריאים 15 מדליות, מהן שמונה מדליות זהב. כלל המדליות של אתיופיה הן בענף האתלטיקה במקצועות הריצה בה היא מדורגת במקום השני. קניה משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי מקניה במדליה במשחקי החורף.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של קניה למשחקים האולימפיים לנוער הייתה לאולימפיאדת הנוער סינגפור. המשלחת כללה עשרה ספורטאים שהתחרו בשלושה ענפי ספורט. המשלחת זכתה בשש מדליות, מתוכן 3 מדליות זהב. המשלחת הגיעה להישגים בענף האתלטיקה, בה היא זכתה בשלוש מדליות זהב בריצת 3000 מטר נערות, ריצת 2000 מטר מכשולים נערים וריצת 2000 מטר מכשולים נערות ושלוש מדליות ארד בריצת 400 מטר נערים, ריצת 1000 מטר נערות וריצת 400 מטר משוכות נערים. המשלחת השתתפה גם בענף השחייה ושיט בה היא לא הגיעה להישגים משמעותיים והשתתפותה הייתה סמלית.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מתנה 24 ספורטאים שהתחרו בשלושה ענפי ספורט והייתה המשלחת הגדולה ביותר שקניה שלחה עד כה. המשלחת זכתה בחמש מדליות, מתוכן שתי מדליות זהב. המשלחת הגיעה, בדומה לאולימפיאדת הנוער סינגפור, להישגים בענף האתלטיקה עם זכייה במדליות זהב בריצת 1500 מטר נערים וריצת 2000 מטר מכשולים נערות, מדליות כסף בריצת 2000 מטר מכשולים נערים וריצת 1500 מטר נערות, ומדליית ארד בריצת 3000 מטר. נבחרת קניה ברוגבי סיימה במקום הרביעי ובענף ההרמת משקולות סיימה במקומות האחרונים.

### משחקי החורף
#### אולימפיאדת הנוער לילהאמר (2016)
קניה השתתפה לראשונה במשחקי החורף האולימפיים לנוער באולימפיאדת הנוער לילהאמר ושלחה משלחת המונה ספורטאי יחיד שהשתתף בענף סקי אלפיני בה הוא סיים בין המקומות 30-20.

## מדליות

### מדליות לפי משחקים

width="20px"|

### מדליות לפי ענף

## ראו גם
* קניה במשחקים האולימפיים
* קניה במשחקים הפאראלימפיים

קטגוריה:קניה: ספורט
קטגוריה:מדינות במשחקים האולימפיים לנוער
גאנה במשחקים האולימפיים לנוער

**[[גאנה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הגאנים מדליית זהב אחת בענף האתלטיקה. היא מעולם לא השתתפה במשחקי החורף האולימפיים לנוער.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של גאנה למשחקים האולימפיים לנוער הייתה לאולימפיאדת הנוער סינגפור וכללה עשרים ספורטאים שהתחרו בשלושה ענפי ספורט והייתה המשלחת הגדולה ביותר שגאנה שלחה עד כה. המשלחת הגיעה להישגים בענפים אתלטיקה בה העפילה לגמר בריצת 1000 מטר נערות וקפיצה משולשת נערים, וסיימה במקום הרביעי בהוקי שדה. המשלחת התחרתה בענף השחייה אולם לא הגיעה להישגים משמעותיים והשתתפותה הייתה סמלית.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה עשרה ספורטאים שהתחרו בחמישה ענפי ספורט. המשלחת זכתה במדליית זהב באתלטיקה בריצת 800 מטר נערות והעפלה לגמר בקפיצה משולשת לנערים. נבחרת הכדורעף חופים נערים העפילה משלב הבתים לא עברה את הסיבוב הראשון. נבחרת הנערות לא העפילה משלב הבתים. בענפים בדמינטון, הרמת משקולות ושחייה המשלחת לא הגיעה להישגים משמעותיים והשתתפותה הייתה סמלית.

## מדליות

### מדליות לפי משחקים

width="20px"|

### מדליות לפי ענף

## ראו גם
* גאנה במשחקים האולימפיים
* גאנה במשחקים הפאראלימפיים

קטגוריה:גאנה: ספורט
קטגוריה:מדינות במשחקים האולימפיים לנוער
התאחדות יהודי אתיופיה בישראל

**התאחדות יהודי אתיופיה בישראל** (1972–1981) היה הארגון הכלל ארצי המוסכם הראשון של יוצאי אתיופיה בישראל, שייצג את הקהילה באתיופיה ובישראל בפני ממשלת ישראל, ממשלות זרות, וארגונים יהודיים בינלאומיים.

## סקירה
הארגון זכה לברכתם של כהני הקהילה, זקניה ונקלע לא פעם לעימותים אל מול נציגי שמונו על הקהילה מטעם. בראשית דרכו קיבל את חסותם של ארגונים ישראלים שפעלו למען ביתא ישראל כוועד הסיוע, האגודה לרווחת הפלשים, האגודה האמריקאית.

רבים מחברי הארגון שימשו כפעילי עלייה באתיופיה, וכפעילים בקומייטי.

מטה הארגון שכן בבית פייטלוביץ', ברחוב ויתקין 10 תל אביב-יפו.
### פעילים
* יושבי ראש: עובדיה חזי (1972–1977), אברהם ירדאי (1977–1981).
* אחרים: זימנה ברהני, זכריה יונה, רחמים אלעזר, יוסף הדנה, עובדיה חזי, רחל מקוריה, צהייה אליאס, בנימין אדהנני, מתי אליאס ועוד

## ראו גם
*ארגון קהילות בית ישראל שבראש עמד ליקה כהנת אורי בן ברוך – ארגון מקביל שפעל באתיופיה.
*יונה בוגלה – שליח הסוכנות היהודית, הוועד הציבורי לסיוע לפלשים והאגודה לרווחת הפלאשים לביתא ישראל.

## לקריאה נוספת

* Gerrit Jan Abbink, **the Falashas in Ethiopia and Israel: the Problem of Ethnic Assimilation**, Institute of Cultural and Social Anthropology, 1984.


## הערות שוליים

קטגוריה:ארגונים יהודיים
קטגוריה:ארגונים למען יהודי אתיופיה
קטגוריה:שנות ה-1970 בישראל
קטגוריה:עליית ביתא ישראל
ג'יבוטי במשחקים האולימפיים לנוער

**[[ג'יבוטי]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מג'יבוטי מדליית, ארד באתלטיקה. עם זאת, ההשתתפות של ספורטאי הנוער מג'יבוטי היא סמלית.

## השתתפות במשחקים
### משחקי הקיץ
המשלחת הראשונה של ג'יבוטי למשחקים האולימפיים לנוער הייתה לאולימפיאדת הנוער סינגפור. המשלחת כללה ארבעה ספורטאים שהתחרו בשני ענפי ספורט. המשלחה לא הגיעה להישגים בענפים האתלטיקה והשחייה וסיימה במקומות האחרונים או לא הצליחה לסיים את המקצים בהם השתתפה. המשלחת לאולימפיאדת הנוער נאנג'ינג מנתה חמישה ספורטאים שהתחרו בשלושה ענפים. המשלחת זכתה במדליית ארד באתלטיקה בריצת 1500 מטר נערים. המשלחת לא הגיעה להישגים בטניס שולחן ושחייה וסיימה במקומות האחרונים.

## מדליות

### מדליות לפי משחקים

width="20px"|

### מדליות לפי ענף

## ראו גם
* ג'יבוטי במשחקים האולימפיים
* ג'יבוטי במשחקים הפאראלימפיים

קטגוריה:ג'יבוטי: ספורט
קטגוריה:מדינות במשחקים האולימפיים לנוער
סאו טומה ופרינסיפה במשחקים האולימפיים לנוער

**[[סאו טומה ופרינסיפה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מסאו טומה ופרינסיפה לא זכה במדליה אולימפית לנוער. ההשתתפות של ספורטאי הנוער מסאו טומה ופרינסיפה היא סמלית.

## השתתפות במשחקים
### משחקי הקיץ
המשלחת הראשונה של סאו טומה ופרינסיפה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשלושה ענפי ספורט. ספורטאי המשלחת לא הגיעו להישגים בענפים אתלטיקה, טאקוונדו וקאנו/קיאק וסיימו במקומות האחרונים. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשלושה ענפים. בדומה, לאולימפיאדת הנור סינגפור, המשלחת לא הגיעה להישגים בענפים אתלטיקה, כדורעף חופים וקאנו/קיאק וההשתתפות הייתה סמלית.

## ראו גם
* סאו טומה ופרינסיפה במשחקים האולימפיים

קטגוריה:סאו טומה ופרינסיפה: ספורט
קטגוריה:מדינות במשחקים האולימפיים לנוער
ניז'ר במשחקים האולימפיים לנוער

**[[ניז'ר]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער הניז'רים מדליית ארד יחידה בטאקוונדו. ההשתתפות של ספורטאי הנוער הניז'רים היא סמלית.

## השתתפות במשחקים
### משחקי הקיץ
המשלחת הראשונה של ניז'ר למשחקים האולימפיים לנוער הייתה לאולימפיאדת הנוער סינגפור וכללה שני ספורטאים שהתחרו בסיף ושחייה. הספורטאים לא הגיעו להישגים וסיימו במקומות האחרונים. המשלחת לאולימפיאדת הנוער נאנג'ינג מנתה ארבעה ספורטאים שהתחרו בארבעה ענפים: אתלטיקה, ג'ודו, טאקוונדו וסיף. המשלחת לא הגיעה להישגים וסיימה במקומות האחרונים. השתתפות המשלחת הייתה סמלית.

## מדליות

### מדליות לפי משחקים

width="20px"|

### מדליות לפי ענף

## ראו גם
* ניז'ר במשחקים האולימפיים
* ניז'ר במשחקים הפאראלימפיים

קטגוריה:ניז'ר: ספורט
קטגוריה:מדינות במשחקים האולימפיים לנוער
ניגריה במשחקים האולימפיים לנוער

**[[ניגריה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הניגרים שמונה מדליות, מהן שלוש מדליות זהב. היא השתתפה לראשונה במשחקי החורף האולימפיים לנוער באולימפיאדת הנוער קנגוון (2024).

## השתתפות במשחקים
### אולימפיאדת הנוער סינגפור (2010)
המשלחת הראשונה של ניגריה למשחקים האולימפיים לנוער הייתה לאולימפיאדת הנוער סינגפור הייתה המשלחת הגדולה ביותר שניגריה שלחה עד כה. המשלחת כללה 13 ספורטאים שהתחרו בשישה ענפי ספורט. המשלחת הגיעה להישגים בענף האתלטיקה עם זכייה בשתי מדליות זהב בריצת 100 מטר וריצת 200 מטר נערות, מדליית ארד בריצת 400 מטר נערות והעפלה לגמרים בריצת 200 מטר נערים והדיפת כדור ברזל נערות. המשלחת הגיעה להישג גם בענף ההרמת משקולות עם זכייה במדליית ארז בקטגוריית נערות עד 58 ק"ג. המשלחת הגיעה להישגים נאים גם בענפים היאבקות וטניס שולחן ולמקומות האחרונים בענפים אגרוף ובדמינטון.

### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 12 ספורטאים שהיו עתידים להתחרות בשלושה ענפי ספורט: אתלטיקה, היאבקות וכדורעף חופים. אולם ב-13 באוגוסט 2014 המשלחת פרשה מהמשחקים לאור לחץ שהופעל עליה מהרשויות ב במטרה למנוע מהגעת נגיף האבולה למדינתם בעקבות התפרצות האבולה במערב אפריקה.

## מדליות

### מדליות לפי משחקים

width="20px"|

### מדליות לפי ענף

## ראו גם
* ניגריה במשחקים האולימפיים
* ניגריה במשחקים הפאראלימפיים

## הערות שוליים

קטגוריה:ניגריה: ספורט
קטגוריה:מדינות במשחקים האולימפיים לנוער
מוזמביק במשחקים האולימפיים לנוער

**[[מוזמביק]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מוזמביקי לא זכה במדליה אולימפית לנוער. ההשתתפות של ספורטאי הנוער המוזמביקים היא סמלית.

## השתתפות במשחקים
### משחקי הקיץ
המשלחת הראשונה של מוזמביק למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו בשני ענפי ספורט, אתלטיקה ושחייה. הספורטאים לא הגיעו להישגים וסיימו במקומות האחרונים. המשלחת לאולימפיאדת הנוער נאנג'ינג מנתה שלושה ספורטאים שהתחרו בשני ענפי ספורט, אתלטיקה ושחייה. בדומה לאולימפיאדת הנוער סינגפור, המשלחת לא הגיעה להישגים והשתתפותה היא סמלית.

## ראו גם
* מוזמביק במשחקים האולימפיים
* מוזמביק במשחקים הפאראלימפיים

קטגוריה:מוזמביק: ספורט
קטגוריה:מדינות במשחקים האולימפיים לנוער
הבחירות הכלליות בבריטניה 1955

**הבחירות הכלליות בבריטניה ב-1955** נערכו ב-26 במאי 1955, כארבע שנים לאחר הבחירות הקודמות. בחירות אלו חיזקו את הרוב של המפלגה השמרנית בבית הנבחרים. כתוצאה מבחירות אלו אנתוני אידן נבחר לכהן כראש ממשלת בריטניה. בחירות אלו היו גם האחרונות בהן התמודד קלמנט אטלי כמנהיג מפלגת הלייבור, זאת מכיוון שבשנה זו היה כבר בן 72. בחירות 1955 היו הפעם האחרונה שבה המפלגה השמרנית קיבלה את רוב המושבים בסקוטלנד. זו הייתה גם הפעם הראשונה שהטלוויזיה היוותה מרכיב דומיננטי במערכת הבחירות.

בבחירות אלו נבחרו כ-630 חברי פרלמנט, בניגוד ל-625 שנבחרו בשנת 1951.

## מועד הבחירות
מכיוון שהבחירות הקודמות היו באוקטובר 1951, המועד האחרון לקיום הבחירות היה אוקטובר 1956. אולם כבר בתחילת השנה עלו קולות במפלגה השמרנית שצפו בחירות כבר בסתיו 1955, לאור השגשוג הכלכלי. אך לאחר שנתגלע קרע בתוך מפלגת הלייבור, ולאור ההצלחה של השמרנים בבחירות המקומיות החליטו השמרנים על קיום בחירות כבר במאי או יוני. בתחילת אפריל החליף אנתוני אידן את וינסטון צ'רצ'יל בראשות הממשלה, וב-16 באפריל, הודיע אידן על קיום הבחירות ב-26 במאי 1955. 

## תוצאות
אחוז ההצבעה עמד על כ-76.8%. בסך הכל הצביעו כ-26,759,729 אזרחים. 

## קישורים חיצוניים

## הערות שוליים

1955
קטגוריה:1955 בפוליטיקה
קטגוריה:1955 בממלכה המאוחדת
מדגסקר במשחקים האולימפיים לנוער

**[[מדגסקר]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מדגסקרי לא זכה במדליה אולימפית לנוער.

## השתתפות במשחקים
### משחקי הקיץ
המשלחת הראשונה של מדגסקר למשחקים האולימפיים לנוער הייתה לאולימפיאדת הנוער סינגפור וכללה שישה ספורטאים שהתחרו בשלושה ענפי ספורט. המשלחת לא הגיעה להישגים משמעותיים בענפים אתלטיקה, טניס ושחייה. המשלחת לאולימפיאדת הנוער נאנג'ינג מנתה שלושה ספורטאים שהתחרו בשלושה ענפים: אתלטיקה, ג'ודו ושחייה. המשלחת לא הגיעה להישגים.

## ראו גם
* מדגסקר במשחקים האולימפיים
* מדגסקר במשחקים הפאראלימפיים

קטגוריה:מדגסקר: ספורט
קטגוריה:מדינות במשחקים האולימפיים לנוער
לסוטו במשחקים האולימפיים לנוער

**[[לסוטו]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מלסוטו לא זכה במדליה אולימפית לנוער. ההשתתפות של ספורטאי הנוער מלסוטו היא סמלית.

## השתתפות במשחקים
### משחקי הקיץ
המשלחת הראשונה של לסוטו למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשלושה ענפי ספורט. ספורטאי המשלחת העפילו לחצי הגמר במשחה 50 מטר שחיית חזה נערים בענף השחייה, אך לא הגיעה להישגים בענפים אתלטיקה וטאקוונדו. המשלחת לאולימפיאדת הנוער נאנג'ינג הייתה המשלחת הגדולה ביותר שלסוטו שלחה עד כה ומנתה שבעה ספורטאים שהתחרו בשני ענפים. ספורטאי המשלחת העפילו לגמר ריצת 100 מטר נערים וסיימו במקום ה-16 בענף האתלטיקה. ביתר המקצים ובענף האופניים המשלחת לא הגיעה להישגים.

## ראו גם
* לסוטו במשחקים האולימפיים
* לסוטו במשחקים הפאראלימפיים

קטגוריה:לסוטו: ספורט
קטגוריה:מדינות במשחקים האולימפיים לנוער
אשר בשירי

**אשר בשירי** (נולד ב-26 ביולי 1965), הוא רופא ישראלי, פרופסור במיילדות וגינקולוגיה בבית החולים סורוקה ומנהל מחלקת יולדות ג' שם. נשיא הכנס העולמי באובדני הריון חוזרים (WCRPL)

## ביוגרפיה
אשר בשירי נולד בבאר שבע למשפחה מרובת ילדים. למד במקיף ד ושירת בצבא ביחידת 8200. סיים את לימודי הרפואה באוניברסיטת בן-גוריון בנגב ב-1993. התמחה במיילדות, גינקולוגיה ופוריות במרכז הרפואי האוניברסיטאי סורוקה. ב־1992–1993 עשה תת-התמחות באולטרה סאונד מיילדות וגינקולוגיה באוניברסיטת ניו יורק.

עם חזרתו מארצות הברית עבד כרופא בכיר בחטיבה למיילדות גניקולוגית בסורוקה. תחומי מומחיותו הם הריון בסיכון גבוה רפואת האם והעובר ואובדני הריון חוזרים (הפלות חוזרות). מנהל את מרפאת מניעת אובדני הריון חוזרים ומשנת 2014 הוא מנהל את מחלקת יולדות ג. בשנת 2016 מונה לפרופסור מן המניין בפקולטה למדעי הבריאות באוניברסיטת בן-גוריון בנגב. שימש כראש התוכנית premed וכיושב ראש הוועדה להתנסות מחקרית בבית הספר לרפואה. חבר בוועדת הקבלה של בית הספר לרפואה.
ריכז את לימודי הגינקולוגיה בבית הספר לרפואה בשנה החמישית. פרסם מעל מאה מאמרים בספרות המקצועית.

בשירי מרכז כנסים וסמינרים בתחום הפלות חוזרות. בשנת 2016 פרסם ספר בנושא בהוצאת שפרינגר.
הוא נשיא הכנס העולמי באובדני הריון חוזרים (WCRPL) בין השנים 2016–2023.
מרצה ומייעץ בישראל, אירופה, ובהודו. ומקדם טיפולים חדישים עם חברות תרופות.

## קישורים חיצוניים
* 

## הערות שוליים

קטגוריה:חיילי יחידה 8200
קטגוריה:גינקולוגים ישראלים
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:סגל המרכז הרפואי האוניברסיטאי סורוקה
קטגוריה:בוגרי תיכון מקיף ד' (באר שבע)
קטגוריה:באר שבע: אישים
קטגוריה:ישראלים שנולדו ב-1965
אברהם הוכמוט

הרב **אברהם הוכמוט** (בהונגרית: **Abraham Hochmuth**; 14 בדצמבר 1816, באנובצה נאד בבראוואו, ממלכת הבסבורג – 10 ביוני 1889, וספרם, האימפריה האוסטרו-הונגרית) היה רב נאולוגי שכיהן בערים מישקולץ, וספרם, וקולה.

## קורות חייו
אברהם הוכמוט נולד לפנחס ופרלה, בבאנובצה נאד בבראוואו אשר באימפריה האוסטרית (בשטחי סלובקיה המודרנית). הוא רכש השכלה במספר ישיבות ובכלל זה בעיר ניטרה. בהמשך רכש השכלה אקדמית באוניברסיטת קארל בפראג. בפראג למד תלמוד אצל שלמה יהודה רפפורט. ב-1846 מונה למנהל בית המדרש במישקולץ. ב-1852 מונה לרב הראשי של קהילות ורבאס וקולה. ב-1859 כיהן לתקופה קצרה כרב הראשי של סגד, ובאותה השנה מונה לרב הראשי של וספרם, תפקיד שמילא עד יום מותו. היה מראשוני הרבנים אשר העבירו דרשות בהונגרית.

הוכמוט מילא תפקיד מרכזי בהקמתם של בתי מדרש למורים בקרב יהדות הונגריה, ונתקל בהתנגדות מצד הזרם האורתודוקסי בשל שילוב תכנים אוניברסליים במערכי הלימוד. היה חבר בקונגרס הקהילות היהודיות של הונגריה, ובהמשך נמנה עם סגל מורי בית המדרש לרבנים בבודפשט. כתב מאמרים ומסות לכתבי עת שונים ובכללם "בן חנניה" שערך לאופולד לעף.

אברהם הוכמוט הלך לעולמו בווספרם ב-1889 והוא בן 72.

## קישורים חיצוניים
* The refoms of Abraham Hochmuth, בתוך: Howard N. Lupovitch, ** Jews at the Crossroads: Tradition and Accommodation During the Golden age Hungarian Nobility, 1729-1878**, הוצאת האוניברסיטה המרכז-אירופית, בודפשט, 2007, עמודים 173–180 

## הערות שוליים

קטגוריה:רבנים הונגרים
קטגוריה:רבנים סלובקים
קטגוריה:רבנים נאולוגים
קטגוריה:ילידי 1816
קטגוריה:נפטרים ב-1899
עובידייה

**עובידייה** (בערבית: **العبيدية**) היא עיירה פלסטינית המשתייכת לנפת בית לחם ונמצאת כ-6 ק"מ מזרח לבית לחם. לפי נתוני הלשכה הפלסטינית המרכזית לסטטיסטיקה, אוכלוסיית העיירה מנתה מעל 13,533 תושבים בשנת 2016.

## היסטוריה
העיירה נקראת על שם "תיאודוסיוס ראש המנזר" (בערבית "אבן עוביד") שהקים בסוף המאה ה-5 את מנזר תיאודוסיוס (דיר אבן עוביד) שהיה מרכז הנזירות בתקופה הביזנטית בארץ ישראל.  המנזר ניטש בתחילת המאה ה-17, ונבנה מחדש בצורתו הנוכחית בשנים 1914-1952. מדרום למנזר ממוקם קבר "שיח' ח'ליפה" וסביבו בית קברות המשמש במשך מאות שנים את הבדווים משבט עבידיה. על "שיח' ח'ליפה" יש מסורות רבות, מוסלמיות ונוצריות גם יחד, הרווחות בעובידייה, בבית סחור ובבית לחם. יש מספרים כי שיח' ח'ליפה היה מצביא מוסלמי, שנפל בשבי הכופרים ועונה למוות. כל המסורות והסיפורים על שיח' ח'ליפה מתייחסות אליו כאל קדוש ובעל נס, שעיקר פרסומו ביכולתו האגדית להפיק אש מאבנים. לטענה זו יש שורשים לא בדוויים והיא מושפעת מקרבתו של מנזר תיאודוסיוס. לפי אחת המסורות הקשורות אליו, היה בעל יכולת להוציא אש מאבנים שבסביבה.

בשנת 1517, הכפר שולב באימפריה העות'מאנית עם שאר ארץ ישראל, ובשנת 1596, עובידייה הופיע במרשמי המס העות'מאניים כ'נאחיה' (נפה) אל-קודס. בכפר נרשמו 46 משקי בית, כולם מוסלמים. הם שילמו מיסים על הכנסות מזדמנות, עזים או כוורות בנוסף לסכום קבוע.

בשנת 1740 ביקר בעובידייה הכומר וחוקר המזרח האנגלי ריצ'רד פוקוק ותיעד את המנזר.

בשלהיי התקופה העותמאנית, בשנת 1863, החוקר הצרפתי ויקטור גרן הגיע לעובידייה, ותעיד את הביקור בספרו.
### בתקופת המנדט הבריטי
במפקד 1922 שנערך על ידי שלטונות המנדט הבריטי, בכיפל חארת' הייתה אוכלוסייה של 2,000 נפש, כולם מוסלמים. במפקד 1931 היו 1,120 תושבים מוסלמים.
בשנת 1945 האוכלוסייה באזור הייתה  7,070, כולה מוסלמית, ושטח הקרקע הכולל היה 92,026 דונם, כשמתוכו הוקצו 3,732 לגידולי דגנים, ואילו שאר השטח לא היה ראוי לחקלאות.

לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה הערבית, ולאחר הסכמי שביתת הנשק בתום מלחמת העצמאות ב-1949, עבר משליטה בריטית לירדנית.
### לאחר 1967
בעקבות מלחמת ששת הימים, ב-1967, עברה עובידייה משליטה ירדנית לישראלית. 

בשנת 1983, נעשה ניסיון להקים בשטח העיירה התנחלות בשם רמת קדרון, ביוזמה פרטית של אנשי עסקים שטענו שרכשו קרקעות במקום. לאחר ש-300 בתים ומגרשים ביישוב נמכרו עוד לפני שהחלה הבנייה, התברר כי הקרקעות לא היו שייכות ליזמים, היוזמה הייתה הונאה והפרויקט בוטל. ביולי 1987, אירע תקרית ירי בעת סיור שנערך במקום בו הייתה מתוכננת לקום ההתנחלות. הסיור נועד לבדוק את טענת התושבים על הבעלות על הקרקע שכביכול נמכרה לאיש העסקים שמואל עינב. עינב הגיע למקום חמוש יחד עם 5 מאבטחים. במהלך ויכוח החלו לירות לעבר תושבי העיירה שנכחו במקום והרגו אחד מהם.

בהסכם אוסלו ב' סווג השטח הבנוי של הכפר כשטח A. בשנות ה-2000 התפתח השטח הבנוי של העיירה לכיוון בית לחם ויצר רצף בנוי אחד.

## ראו גם
* רמת קדרון

## קישורים חיצוניים

*Survey of Western Palestine, Map 17:    IAA, Wikimedia commons
*Al-‘Ubeidiya Town (Fact Sheet),  המכון למחקר יישומי - ירושלים (ARIJ)
*Al ‘Ubeidiya Town Profile, ARIJ
*Al-‘Ubeidiya Aerial Photo, ARIJ
*The priorities and needs for development in Al ‘Ubeidiya town based on the community and local authorities’ assessment, ARIJ

## הערות שוליים

 

קטגוריה:נפת בית לחם
ליבריה במשחקים האולימפיים לנוער

**[[ליבריה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער ליברי לא זכה במדליה אולימפית לנוער. ההשתתפות של ספורטאי הנוער הליבריים היא בעיקר סמלית.

## השתתפות במשחקים
### משחקי הקיץ
המשלחת הראשונה של ליבריה למשחקים האולימפיים לנוער הייתה לאולימפיאדת הנוער סינגפור וכללה חמישה ספורטאים שהתחרו בשלושה ענפי ספורט. המשלחת לא הגיעה להישגים בענפי אתלטיקה, קאנו/קיאק ושחייה וסיימו במקומות האחרונים. המשלחת לאולימפיאדת הנוער נאנג'ינג מנתה שני ספורטאים שהיו עתידים להתחרות בשני ענפי ספורט: אתלטיקה ושחייה. אולם לאחר פרישת סיירה לאון, המשלחת הליברית פרשה מהמשחקים לאור לחץ שהופעל עליה מהרשויות ב במטרה למנוע מהגעת נגיף האבולה למדינתם בעקבות התפרצות האבולה במערב אפריקה.

## ראו גם
* ליבריה במשחקים האולימפיים
* ליבריה במשחקים הפאראלימפיים

## הערות שוליים

קטגוריה:ליבריה: ספורט
קטגוריה:מדינות במשחקים האולימפיים לנוער
מאוריציוס במשחקים האולימפיים לנוער

**[[מאוריציוס]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער ממאוריציוס מדליית זהב יחידה בקאנו/קיאק. עם זאת, ההשתתפות של ספורטאי הנוער המאוריציוסים היא סמלית.

## השתתפות במשחקים
### משחקי הקיץ
המשלחת הראשונה של מאוריציוס למשחקים האולימפיים לנוער היא לאולימפיאדת הנוער סינגפור וכללה תשעה ספורטאים שהתחרו בארבעה ענפי ספורט. המשלחת העפילה לגמר קפיצה משולשת לנערים באתלטיקה בה סיימה במקום השביעי. ספורטאי המשלחת לא הגיעו להישגים בענפים בדמינטון, ג'ודו, טניס שולחן ושחייה. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשלושה ענפי ספורט: אופניים, אתלטיקה, ושחייה. המשלחת לא הגיעה להישגים וסיימה בין המקומות האחרונים.

## מדליות

### מדליות לפי משחקים

width="20px"|

### מדליות לפי ענף

## ראו גם
* מאוריציוס במשחקים האולימפיים
* מאוריציוס במשחקים הפאראלימפיים

קטגוריה:מאוריציוס: ספורט
קטגוריה:מדינות במשחקים האולימפיים לנוער
משל השאור

ממוזער|300x300 פיקסלים|תחריט של יאן לאוקן הממחיש את המשל, מתוך ספר המקרא של Bowyer 
**משל השאור** (נקרא גם את *משל השמר*) הוא אחד ממשלי ישו הקצרים ביותר, מופיע במתי י"ג 33 ולוקס י"ג 20-21. בשני המקומות מופיע המשל מיד אחרי משל גרגר החרדל, אשר המשותף להם הוא נושא מלכות השמים הגדלה מהתחלות קטנות.

## סיפור המשל
המשל מתאר מה קורה כאשר אישה מוסיפה לעיסת הבצק שאור (בצק המותסס באמצעות שמרים, מכיל בדרך כלל חיידק בשם לקטובצילוס ושמרים) לכמות גדולה של קמח (בערך בנפח של כ-8 וחצי גלונים או 38 ליטר). היצורים החיים בתוך השאור צומחים בין לילה, כדי שבבוקר כל הבצק מחמיץ ותופח.

במתי י"ג 33 נוסח המשל הוא כדלקמן:

בלוקס י"ג 21-20, נוסח המשל הוא כדלקמן:
 

## פרשנות
המשל הזה הוא חלק מצמד משלים ושהמשותף להם המשמעות של המשל שקדם לו, משל גרגר החרדל, כלומר עוצמת הצמיחה של מלכות האלוהים מהתחלות קטנות. התוצאה הסופית הבלתי נמנעת מרגע שתהליך הצמיחה הטבעי החל.

למרות שהשאור מסמל השפעות רעות במקומות אחרים בברית החדשה (כמו הלוקאס י"ב 1), בדרך כלל לא מפרשים אותו באופן זה בהקשר למשל הנוכחי עם זאת, ישנם פרשנים הרואים בשאור כמשקף השפעה משחיתה בעתיד בקהילה ובכנסייה.

משל זה, כמו במשל המטבע שאבד, הוא חלק מצמדי משלים, כאשר המשל הראשון מתאר את פועלו של ישו במונחים של פעילויות חקלאיות, והמשל השני בצמד במונחים של פועלה הביתי של אישה. יואל בי. גרין כותב כי ישו "מזמין אנשים, בין שמדובר בזכר או נקבה, בין שמדובר בעירוני או חקלאי, להיכנס למשק ביתה של עקרת הבית, בעת שהיא היא אופה לחם, בתקופת ראשית המאה הראשונה לספירה (או בתקופת בית המקדש הראשון), על מנת לרכוש תובנות על מהות מלכות אלוהים."

כמות הקמח הגדולה עשויה לרמז על אירוע חגיגי מתוכנן, שכן הלחם המיוצר ממנו יכול להאכיל מאה איש. שלוש סאים של קמח שמשו את שרה לאפות לחם כאשר היא ואברהם ארחו את שלושת המלאכים. וזו גם הכמות ששימשה לאפיית לחם הפנים בבית המקדש בישראל.

## ראו גם
*הבשורה על-פי מתי
* ישו
* הברית החדשה
*משלי ישו

## קישורים חיצוניים

## הערות שוליים

קטגוריה:משלים בנצרות
קטגוריה:ישו
קטגוריה:הברית החדשה
נבחרת רוסיה בכדוריד

ממוזער|נבחרת רוסיה בכדוריד, 2008
**נבחרת רוסיה בכדוריד** היא הנבחרת לאומית של רוסיה. הנבחרת הוקמה לאחר התפרקות ברית המועצות על בסיס שחקנים שההתשפו בנבחרת ברית המועצות בכדוריד. הנבחרת השתתפה ב-21 אליפויות העולם בכדוריד ופעמיים זכתה באליפות. 

במשחקים האולימפיים היא זכתה בשנת 2000. היא הייתה בין הנבחרות החזקות בעולם במהלך שנות ה-90 של המאה ה-20, אך נכשלה במהלך המאה ה-21 ואף לא העפילה לתחרויות חשובות. בעקבות פלישת רוסיה לאוקראינה בשנת 2022 הנבחרת לא יכולה להשתתף בתחרויות בהתאם להחלטת האיגוד הכדוריד העולמי.
## היסטוריה
הכדוריד ברוסיה כאחד ממשחקי הספורט הופיע בתחילת המאה ה-20 (בערך בשנת 1909). בתקופה הראשונה של התפתחות הכדוריד ברוסיה הוא לבש שתי צורות, ענף ובו 11 שחקנים לקבוצה ו-7 שחקנים. הערים המרכזיות והעיקריות בהן התפתח הכדוריד ברוסיה עד סוף שנות הארבעים היו מוסקבה, לנינגרד, רוסטוב על הדון, קרסנודאר וערים אחרות. הפופולריות הגבוהה, הסמכות ההולכת וגדלה, הן במרכז והן בפרובינציות, דרשו להקים מרכז ארגוני מאוחד והוא נוצר בשנת 1955 כשהוקמה פדרציית הכדוריד הסובייטית, שהייתה ארגון ספורט ציבורי שהגדיר את ההוראות לפיתוח הכדוריד. הוקמו קבוצות כדוריד שהתמודדו בתחרויות כדוריד בחסות הפדרציה. בתחילת שנות ה-60 של המאה ה-20 אושרה לבסוף צורה אחת של משחק כדוריד, 7 שחקנים בקבוצה.

באותה תקופה, הודות למאמצים פעילים של הפדרציה הוקמו מרכזי ילדים ונוער בהם הוכשרו ספורטאים צעירים. המרכז הראשון מסוג זה היה בית הספר לספורט "סטארט" לילדים ונוער ברוסטוב על דון. אז נפתחו בתי ספר דומים במוסקבה, סברדלובסק, לנינגרד, קרסנודאר, וולגוגרד, קרסנויארסק ובמזרח הרחוק. נפתחו למעלה ממאה מרכזים כאלה להכשרת ספורטאים צעירים. הטובים שבהם קיבלו מעמד של בתי ספר לספורט מיוחדים של העתודה האולימפית ויכלו להכשיר ספורטאים לייצג את המדינה באולימפיאדות וזכו לתקצוב ממשלתי. לפתיחתם של אותם בתי ספר לספורט של העתודה האולימפית היה תפקיד משמעותי בהכנת ספורטאים ברמה הגבוהה ביותר. ספורטאים צעירים בגילאי 10-17 עברו אימוני ספורט בבתי ספר אלה באמצעות תוכניות מיוחדות.

נבחרת ברית המועצות בכדוריד התקיימה משנת 1960 ובשנות קיומה זכתה באליפות העולם 1982 (ועוד פעמיים נוספות סיימה כסגנית אלופה, בשנים 1978, 1990) בנוסף, זכתה פעמיים במדליית זהב ופעם אחת במדליית כסף במשחקים האולימפיים והתקיימה עד 1991. בשנת 1992 הוחלפה על ידי נבחרת חבר המדינות שזכתה במדליית זהב ולאחר התפרקות ברית המועצות, נבחרת רוסיה הוקמה במקומה של הנבחרת הסובייטית ומאז 1993 זכתה לפחות פעם אחת באליפות עולם, באליפות אירופה וזכתה במדליית זהב במשחקים האולימפיים בענף הכדוריד. ברם מאז 2002 נכרת מגמת שקיעה והנבחרת מתקשה לשוב לימיה הגדולים.

## הישגי הנבחרת

## תארים

## קישורים חיצוניים

* 
* דף באתר של איגוד כדוריד הרוסי
* דף באתר איגוד הכדוריד האירופי
* דף באתר איגוד הכדוריד העולמי

## הערות שוליים

רוסיה
כדוריד
כף ורדה במשחקים האולימפיים לנוער

**[[כף ורדה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מכף ורדה לא זכה במדליה אולימפית לנוער. ההשתתפות של ספורטאי הנוער מכף ורדה היא סמלית.

## השתתפות במשחקים
### משחקי הקיץ
המשלחת הראשונה של כף ורדה למשחקים האולימפיים לנוער הייתה לאולימפיאדת הנוער סינגפור וכללה שני ספורטאים שהתחרו בשני ענפי ספורט. ספורטאי המשלחת לא הגיעו להישגים בענפים אתלטיקה וטאקוונדו וסיימו במקומות האחרונים. המשלחת לאולימפיאדת הנוער נאנג'ינג מנתה עשרים ספורטאים שהתחרו בשלושה ענפים והייתה המשלחת הגדולה ביותר שכף ורדה שלחה עד כה. המשלחת לא הגיעה להישגים בענפים אתלטיקה, טאקוונדו וכדורגל והשתתפותה היא סמלית.

## ראו גם
* כף ורדה במשחקים האולימפיים
* כף ורדה במשחקים הפאראלימפיים
* המשחקים האולימפיים לנוער

קטגוריה:כף ורדה: ספורט
קטגוריה:מדינות במשחקים האולימפיים לנוער
זימבבואה במשחקים האולימפיים לנוער

**[[זימבבואה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מזימבבואה לא זכה במדליה אולימפית לנוער.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של זימבבואה למשחקים האולימפיים לנוער הייתה לאולימפיאדת הנוער סינגפור והייתה המשלחת הגדולה ביותר שזימבבואה שלחה עד כה. המשלחת כללה 27 ספורטאים שהתחרו בחמישה ענפי ספורט. המשלחת הגיעה להישגים בענף האתלטיקה שהעפילה לגמר ריצת 100 מטר נערים וריצת 3000 מטר נערות. ספורטאי המשלחת לא הגיעו להישגים בענפים אופניים, טריאתלון, כדורגל ורכיבה וסיימו במקומות האחרונים.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה עשרה ספורטאים שהתחרו בחמישה ענפים. המשלחת הגיעה להישגים פחות לעומת אולימפיאדת הנוער סינגפור בענף האתלטיקה כאשר העפילה רק לגמר ריצת 1500 מטר נערות. אולם, היא שיפרה את מיקומה בענף הרכיבה. המשלחת לא הגיעה להישגים בענפים חתירה, טריאתלון ושחייה.

## ראו גם
* זימבבואה במשחקים האולימפיים
* זימבבואה במשחקים הפאראלימפיים

קטגוריה:זימבבואה: ספורט
קטגוריה:מדינות במשחקים האולימפיים לנוער
טוגו במשחקים האולימפיים לנוער

**[[טוגו]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מטוגו לא זכה במדליה אולימפית לנוער. ההשתתפות של ספורטאי הנוער מטוגו היא סמלית.

## השתתפות במשחקים
### משחקי הקיץ
המשלחת הראשונה של טוגו למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בארבעה ענפי ספורט. המשלחת הגיעה להישג בענף האתלטיקה בה סיימה במקום ה-15 בריצת 1000 מטר נערות. המשלחת לא הגיעה להישגים בענפים ג'ודו, טאקוונדו ושחייה וסיימה במקומות האחרונים. המשלחת לאולימפיאדת הנוער נאנג'ינג מנתה שלושה ספורטאים שהתחרו בשלושה ענפים: חתירה, טניס שולחן וסיף. המשלחת לא הגיעה להישגים והשתתפותה היא סמלית.

## ראו גם
* טוגו במשחקים האולימפיים

קטגוריה:טוגו: ספורט
קטגוריה:מדינות במשחקים האולימפיים לנוער
טנזניה במשחקים האולימפיים לנוער

**[[טנזניה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער טנזני לא זכה במדליה אולימפית לנוער. ההשתתפות של ספורטאי הנוער הטנזניים היא סמלית.

## השתתפות במשחקים
### משחקי הקיץ
המשלחת הראשונה של טנזניה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשני ענפי ספורט. ספורטאי המשלחת סיימו במקום השישי בריצת 3000 מטר נערים ובמקום ה-14 בריצת 3000 מטר נערות בענף אתלטיקה. המשלחת סיימה במקומות האחרונים בענף השחייה. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשני ענפים. בענף האתלטיקה היא הגיעה להישגים נמוכים יותר מאולימפיאדת הנוער סינגפור. המשלחת סיימה במקומות האחרונים והשתתפה באופן סמלי בענף השחייה.

## ראו גם
* טנזניה במשחקים האולימפיים
* טנזניה במשחקים הפאראלימפיים

קטגוריה:טנזניה: ספורט
קטגוריה:מדינות במשחקים האולימפיים לנוער
זמביה במשחקים האולימפיים לנוער

**[[זמביה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער מזמביה שלושה מדליות, מהן מדליית זהב יחידה, בענף האתלטיקה. היא מעולם לא השתתפה במשחקי החורף האולימפיים לנוער.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של זמביה למשחקים האולימפיים לנוער הייתה לאולימפיאדת הנוער סינגפור  המשלחת כללה ארבעה ספורטאים שהתחרו בארבעה ענפי ספורט. המשלחת הגיעה להישגים בענף אתלטיקה וסיימה במקום החמישי בריצת 3000 מטר נערים. המשלחת לא הגיעה להישגים בענפים אגרוף, בדמניטון ושחייה וסיימה במקומות האחרונות.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 24 ספורטאים שהתחרו בארבעה ענפים והייתה המשלחת הגדולה ביותר שזמביה שלחה עד כה. המשלחת זכתה בענף האתלטיקה במדליית זהב בריצת 100 מטר נערים והעפילה למקצי הגמר בריצת 200 מטר נערים, ריצת 800 מטר נערים וריצת 200 מטר נערות. המשלחת לא הגיעה להישגים בענפים ג'ודו, הוקי שדה ושחייה.

## מדליות

### מדליות לפי משחקים

width="20px"|

### מדליות לפי ענף

## ראו גם
* זמביה במשחקים האולימפיים
* זמביה במשחקים הפאראלימפיים

## קישורים חיצוניים

קטגוריה:זמביה: ספורט
קטגוריה:מדינות במשחקים האולימפיים לנוער
גינאה במשחקים האולימפיים לנוער

**[[גינאה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מגינאה לא זכה במדליה אולימפית לנוער. ההשתתפות של ספורטאי הנוער מגינאה היא סמלית.

## השתתפות במשחקים
### משחקי הקיץ
המשלחת הראשונה של גינאה למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו בשלושה ענפי ספורט. ספורטאי המשלחת העפילו לחצי הגמר במשחה 50 מטר שחיית חזה נערים בענף השחייה. המשלחת לא הגיעה להישגים בענפים אתלטיקה והיאבקות והשתתפה בהן באופן סמלי. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשלושה ענפים. המשלחת סיימה במקומות האחרונים בענף האתלטיקה. אולם, הוועד האולימפי הבינלאומי אסר את השתתפותם של הספורטאים שהיו עתידים להתחרות בענפים ג'ודו ושחייה במטרה למנוע מהפצת נגיף האבולה בעקבות התפרצות האבולה במערב אפריקה.

## ראו גם
* גינאה במשחקים האולימפיים
* גינאה במשחקים הפאראלימפיים

## הערות שוליים

קטגוריה:גינאה: ספורט
קטגוריה:מדינות במשחקים האולימפיים לנוער
בקי פוזדנר

**בקי פוזדנר** (נולדה ב-25 בפברואר 2004) היא שחיינית ישראלית, אלופת ישראל בשחייה (2018) במשחה ל-200 מטר חופשי ואלופת ישראל (2019) במשחה ל-5 ק"מ בבריכה.

## ביוגרפיה
פוזדנר נולדה וגדלה בחולון, בתם של אלכסנדרה ודימה. אחותה התאומה ואלרי, אף היא שחיינית עבר מצטיינת. היא מתאמנת בהפועל בת ים בהדרכתם של מאיר לויה ושרון אזובל. היא מחזיקה במספר שיאי ישראל לגילאים השונים.

### 2017
בתחרות משחה קומן (גביע הים התיכון) שהתקיימה בגזירה שבמלטה בסוף יוני 2017 זכתה פוזדנר ב-3 מדליות, 1 זהב ו-2 ארד. מדליית זהב, במשחה ל-800 מטר חופשי בתוצאה של 9:06.58 דקות ומדליות ארד במשחה ל-400 מטר חופשי בתוצאה של 4:24.34 דקות ובמשחה שליחות 4x200 מטר חופשי בתוצאה של 8:49.76 דקות.

באליפות ישראל (בריכת 25 מטר) שנערכה בסוף דצמבר 2017 זכתה פוזדנר במדליית כסף, במשחה ל-200 מטר חופשי בשיא ישראל לגילאי 13 בתוצאה של 2:03.01 דקות, אחרי מיקה רבינוביץ' מהפועל דולפין נתניה (2:02.41 דקות) ולפני אווה פביאן מהפועל בית שמש (2:03.08 דקות). מקום רביעי במשחה ל-800 מטר חופשי בשיא ישראלי חדש לגילאי 13 - 15 של 8:44.53 דקות ובמשחה ל-400 מטר בשיא ישראל חדש לגילאי 13 ו-14 של 4:16.61 דקות. נוסף לכך, היא קבעה בגמר ב' במשחה ל-100 מטר חופשי שיא ישראלי חדש לגילאי 13 של 57.98 שניות, התוצאה החמישית באליפות.ממוזער|בקי פוזדנר, מצטיינת גיל 14 וינגייט

### 2018
בתחרות "גביע האיגוד" שנערכה בסוף אפריל 2018 קבעה פוזדנר במשחה ל-800 מטר חופשי שיא ישראלי חדש לגילאי 14 בתוצאה של 8:57.00 דקות ובמשחה ל-1500 מטר חופשי שיא ישראלי חדש לגילאי 14 ו-15 של 17:08.77 דקות. נוסף לכך, היא קבעה במשחה ל-400 מטר חופשי שיא אישי חדש של 4:21.54 דקות. בתחרות משחה קומן (גביע הים התיכון) שהתקיימה באמצע יוני בלימסול, קפריסין היא זכתה בשתי מדליות, זהב וארד. מדליית זהב, במשחה ל-400 מטר חופשי בתוצאה של 4:22.59 דקות ומדליית ארד במשחה ל-800 מטר חופשי בתוצאה של 9:06.96 דקות.

#### אלופת ישראל
באליפות אירופה בשחייה לנוער שנערכה בהלסינקי, פינלנד בתחילת יולי היא סיימה במקום 14 במשחה ל-800 מטר חופשי בתוצאה של 9:03.20 דקות, במקום 16 במשחה ל-1500 מטר חופשי בתוצאה של 17:33.65 דקות ובמקום 35 במשחה ל-400 מטר חופשי בתוצאה של 4:29.17 דקות. שבועיים לאחר מכן, באליפות ישראל בשחייה שנערכה בסוף יולי היא זכתה בשתי מדליות, זהב וכסף. מדליית זהב במשחה ל-200 מטר חופשי בשיא גילאי 14 חדש של 2:05.11 דקות, לפני מרטינה מרקס מהפועל ירושלים (2:05.78 דקות) ועדן פסקרה ממכבי פארק מים רעות (2:06.36 דקות) ומדליית כסף במשחה ל-800 מטר חופשי בתוצאה של 9:00.94 דקות, אחרי גלי זילברברג ממכבי פארק מים רעות (8:54.72 דקות) ולפני עדן גירלואנצה ממכבי קריית אונו (9:10.00 דקות).

### 2019
בתחרות גביע האיגוד שנערכה במכון וינגייט, ב-3 באפריל 2019 קבעה פוזדנר במשחה ל-400 מטר חופשי שיא ישראלי חדש לגילאי 15–17 של 4:19.67 דקות.

## חיים אישיים
פוזדנר השתתפה בתוכנית סליחה על השאלה לילדים בפרק "ספורטאים מצטיינים".

## קישורים חיצוניים

* בקי פוזדנר באתר *Swimrankings* 

## הערות שוליים

קטגוריה:שחייניות חופשי ישראליות
קטגוריה:אלופות ישראל בשחייה
קטגוריה:משתתפי סליחה על השאלה
קטגוריה:תאומים ישראלים
קטגוריה:חולון: אישים
קטגוריה:ישראליות שנולדו ב-2004
קטגוריה:ישראלים שנולדו ב-2004
גינאה המשוונית במשחקים האולימפיים לנוער

**[[גינאה המשוונית]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מגינאה המשוונית מדליית כסף בכדורגל.

## השתתפות במשחקים
### משחקי הקיץ
המשלחת הראשונה של גינאה המשוונית למשחקים האולימפיים לנוער הייתה לאולימפיאדת הנוער סינגפור והייתה המשלחת הגדולה ביותר שגינאה המשוונית שלחה עד כה. המשלחת כללה 21 ספורטאים שהתחרו בשני ענפי ספורט. נבחרות הנערות בכדורגל זכתה במדליית כסף. בענף האתלטיקה ספורטאי המשלחת לא הגיעו להישגים וסיימו במקומות האחרונים. המשלחת לאולימפיאדת הנוער נאנג'ינג מנתה שני ספורטאים שהתחרו בשני ענפים: אתלטיקה וטאקוונדו. המשלחת סיימה במקומות האחרונים והשתתפותה היא סמלית.

## מדליות

### מדליות לפי משחקים

width="20px"|

### מדליות לפי ענף

## ראו גם
* גינאה המשוונית במשחקים האולימפיים

קטגוריה:גינאה המשוונית: ספורט
קטגוריה:מדינות במשחקים האולימפיים לנוער
1904 במוזיקה

## אירועים
* 13 בינואר – בכורה ל"קושוט" פואמה סימפונית מאת בלה בארטוק בבודפשט
* 17 בפברואר – בכורה של "מאדאם באטרפליי" מאת ג'אקומו פוצ'יני בלה סקאלה שבמילאנו ולא זכתה להצלחה. גרסה משופצת הוצגה ב-28 במאי בברשה קצרה הצלחה רבה
* 12 בספטמבר – הפסנתרן איגנצי יאן פדרבסקי מופיע בקונצרט בולינגטון שבניו זילנד
* אלבן ברג מתחיל את לימודיו אצל ארנולד שנברג
* 24 בדצמבר – תיאודור תומאס מנצח על הקונצרט האחרון שלו עם התזמורת הסימפונית של שיקגו

## מוזיקה קלאסית
* בלה בארטוק
** חמישייה לפסנתר
** רפסודיה מס' 1
* אלכסנדר גלאזונוב – קונצ'רטו לכינור בלה מינור
* המילטון הארטי – סימפוניה אירית
* גוסטב מאהלר – שירים על מות ילדים (מחזור שירים)
* מקס רגר – וריאציות ופוגה על נושא של הילר
* אלכסנדר סקריאבין – סימפוניה מס' 3
* איגור סטרווינסקי – סונטה לפסנתר בפה דיאז מינור

## אופרה
* פאן ווייוודה, 1903, הופעת בכורה, אוקטובר 1904 - רימסקי-קורסקוב.
* "אגדת העיר הסמויה קיטז' והבתולה פברוניה", רימסקי-קורסקוב.
* פרנקו אלפאנו – "תחייה" (Risurrezione)
* לאוש יאנאצ'ק – "ינופה"
* ג'אקומו פוצ'יני – "מאדאם באטרפליי"
* סרגיי רחמנינוב – *The Miserly Knight*

## נולדו
* 10 בינואר – ריי בולג'ר, זמר ורקדן (נפטר ב-1987)
* 13 בינואר – ריצ'רד אדינסל, מלחין (נפטר ב-1977)
* 22 בינואר – ג'ורג' בלנצ'ין, כוריאוגרף (נפטר ב-1983)
* 3 בפברואר – לואיג'י דאלאפיקולה, מלחין (נפטר ב-1975)
* 29 בפברואר – ג'ימי דורסי, מנהל תזמורת ביג בנד (נפטר ב-1957)
* 1 במרץ – גלן מילר, נגן טרומבון ומנהל תזמורת ביג בנד (נפטר ב-1944)
* 4 במרץ – יוזף שמידט, זמר אופרה ואופרטה, טנור לירי וחזן יהודי (נפטר ב-1942)
* 21 במאי – פאטס וולר, מלחין וקומיקאי אמריקאי (נפטר ב-1943)
* 3 ביוני – יאן פירס, טנור אמריקאי (נפטר ב-1984)
* 24 ביוני – פיל האריס, מוזיקאי ג'אז (נפטר ב-1995)
* 16 ביולי – גופרדו פטראסי, מלחין (נפטר ב-2003)
* 21 באוגוסט – קאונט בייסי, מוביל הרכב (נפטר ב-1984)
* 24 באוקטובר – מוס הארט, במאי מחזות זמר (נפטר ב-1961)
* 21 בנובמבר – קולמן הוקינס, סקסופוניסט (נפטר ב-1969)
* 31 בדצמבר – אום כולתום, זמרת ושחקנית מצרייה (נפטרה ב-1975)

## נפטרו
* 1 במאי – אנטונין דבוז'אק, מלחין (נולד ב-1841)
* 6 באוגוסט – אדוארד הנסליק, מבקר מוזיקה

## קישורים חיצוניים

קטגוריה:שנות ה-1900 במוזיקה
מוזיקה
הים הקנטברי

**הים הַקַּנְטַבְּרִי** (בספרדית: **Mar Cantábrico**; בצרפתית: ** Mer Cantabrique**; בגליסית: **Mar Cantábrico**; בבסקית: **Kantauri**; באסטורית: **Mar Cantábricu**) הוא הכינוי לחלקו הדרומי של מפרץ ביסקאיה שבחופה הצפוני של ספרד ובחופה הדרומי מערבי של צרפת. חופו נמשך מאסטקה דה בארס (Estaca de Bares), הנקודה המערבית ביותר של ספרד שנמצאת בגליסיה, עד שפך נהר אדור (Adour) ליד העיר באיון בצרפת. אורך החוף של הים הקנטברי הוא כ-800 ק"מ.

מספר רב של נהרות נשפכים אל הים הקנטברי, בדרך כלל בצורת "ריה" (מספרדית ría, עמק נהר ששקע). נהרות אלו קצרים יחסית כיוון שמקורם ברכס ההרים הקנטבריים שקו פרשת המים בו מרוחק רק כ-50 ק"מ מהחוף.

קהילות אוטונומיות של ספרד השוכנות לחופי הים הקנטברי (ממערב למזרח) הן גליסיה, אסטוריאס, קנטבריה וחבל הבסקים. נוסף עליהם חבל לבור (Labourd) שבמחוז הפירנאים האטלנטיים בצרפת.

ערים גדולות לחופו של הים הקנטברי הן אוביידו, סנטנדר, בילבאו וסן סבסטיאן בספרד, ובאיון, בצרפת.

## קישורים חיצוניים

קטגוריה:ספרד: גופי מים
קטגוריה:צרפת: ימים
קטגוריה:מפרץ ביסקאיה
קטגוריה:גבול ספרד–צרפת
נמיביה במשחקים האולימפיים לנוער

**[[נמיביה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער נמיבי לא זכה במדליה אולימפית לנוער.

## השתתפות במשחקים
### אולימפיאדת הנוער סינגפור (2010)
המשלחת הראשונה של נמיביה למשחקים האולימפיים לנוער הייתה לאולימפיאדת הנוער סינגפור. המשלחת כללה שישה ספורטאים שהתחרו בחמישה ענפי ספורט. המשלחה הגיעה להישגים בענף ההיאבקות שסיימה במקום הרביעי בסגנון יווני-רומי נערים עד 58 ק"ג, בענף הטריאתלון שסיימה במקום החמישי בתחרות הנערים ועם העפלה בענף האתלטיקה לגמר בריצת 1000 מטר וריצת 3000 מטר נערות. המשלחת לא הגיעה להישגים בענפים התעמלות ושחייה.

### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג הייתה המשלחת הגדולה ביותר שנמיביה שלחה עד כה ומנתה 30 ספורטאים שהתחרו בשמונה ענפי ספורט. בניגוד לאולימפיאדת הנוער סינגפור ספורטאי המשלחת לא הגיעו להישגים בענפים אופניים, אתלטיקה, התעמלות, טניס, כדורגל, כדורעף חופים, קשתות ושחייה וסיימו במקומות האחרונים.

## ראו גם
* נמיביה במשחקים האולימפיים
* נמיביה במשחקים הפאראלימפיים

## קישורים חיצוניים

קטגוריה:נמיביה: ספורט
קטגוריה:מדינות במשחקים האולימפיים לנוער